CELEX: 52019PC0474
Language: lt
Date: 2019-10-17
Title: Pasiūlymas TARYBOS REGLAMENTAS dėl žvejybos galimybių paskirstymo pagal Senegalo Respublikos ir Europos Sąjungos žvejybos partnerystės susitarimo įgyvendinimo protokolą

EUROPOS KOMISIJA
            Briuselis, 2019 10 17
            COM(2019) 474 final
            2019/0227(NLE)
            Pasiūlymas
            TARYBOS REGLAMENTAS
            dėl žvejybos galimybių paskirstymo pagal Senegalo Respublikos ir Europos Sąjungos žvejybos partnerystės susitarimo įgyvendinimo protokolą
            
               
         
         
            
                AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               
                  Remdamasi atitinkamais derybiniais nurodymais
                     1
                   Komisija derėjosi su Senegalo Respublikos (toliau – Senegalas) vyriausybe dėl dabartinio žvejybos partnerystės susitarimo naujo protokolo sudarymo. Pasibaigus šioms deryboms, 2019 m. liepos 19 d. parafuotas naujas protokolas. Protokolas taikomas penkerius metus nuo jo laikino taikymo pradžios, t. y. jo pasirašymo dienos, kaip nurodyta jo 16 straipsnyje.
               
               
                  Protokole numatomos šios Sąjungos laivams taikomos žvejybos galimybės:
               
            
            
               –28 tunų žvejybos seineriai šaldikliai;
            
            
               –10 kartinėmis ūdomis žvejojančių laivų; 
            
            
               –5 ūdomis žvejojantys laivai; 
            
            
               –2 traleriai.
            
            
               
                  Turėtų būti nustatytas žvejybos galimybių paskirstymo valstybėms narėms būdas.
               
            
            
               •Suderinamumas su toje pačioje politikos srityje galiojančiomis nuostatomis
            
            
               
                  Atsižvelgiant į žuvininkystės politikos reformos prioritetus
                     2
                   naujuoju protokolu, remiantis patikimiausia turima moksline informacija ir laikantis Tarptautinės Atlanto tunų apsaugos komisijos (ICCAT) rekomendacijų, Sąjungos laivams suteikiama žvejybos Senegalo vandenyse galimybių. Naujajame protokole atsižvelgiama į ankstesniojo protokolo (2014–2019 m.) vertinimo ir perspektyvinio naujo protokolo sudarymo tikslingumo vertinimo rezultatus. Abu vertinimus atliko išorės ekspertai. Protokolu taip pat bus suteikta galimybė Europos Sąjungai ir Senegalui atsižvelgiant į abiejų šalių interesus artimiau bendradarbiauti remiant atsakingą Senegalo vandenyse esančių žuvininkystės išteklių naudojimą ir Senegalo pastangas plėtoti žvejybos sektorių. 
               
            
            
               •Suderinamumas su kitomis Sąjungos politikos sritimis
            
            
               
                  Derybos dėl žvejybos partnerystės susitarimo su Senegalu naujo protokolo vykdomos atsižvelgiant į Europos Sąjungos išorės veiksmus Afrikos, Karibų ir Ramiojo vandenyno (AKR) šalių atžvilgiu, visų pirma į Sąjungos tikslus, susijusius su demokratijos principais ir žmogaus teisėmis.
               
               
                  Nors Senegalo žvejybos sektoriuje vykdoma ekonominė veikla bus vietos lygmens, ji vis viena padės šalinti esmines neteisėtos migracijos priežastis.
               
            
            
               1.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               Pasirinktas teisinis pagrindas – Sutartis dėl Europos Sąjungos veikimo, kurios 43 straipsnio 3 dalyje nustatyta, kad Taryba, remdamasi Komisijos pasiūlymu, patvirtina žvejybos galimybių paskirstymą. 
            
            
               •Subsidiarumo principas (neišimtinės kompetencijos atveju)
            
         
         
            
               Politikos sritis priklauso išimtinei kompetencijai. 
            
            
               2.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Galiojančių teisės aktų ex post vertinimas / tinkamumo patikrinimas
            
            
               
                  Atliekant su galimu nauju Europos Sąjungos ir Senegalo protokolu susijusius ex post ir ex ante vertinimus konsultuotasi su suinteresuotosiomis šalimis. Techninio pobūdžio susitikimuose taip pat konsultuotasi su valstybių narių ir pramonės ekspertais. Po šių konsultacijų padaryta išvada, kad sudaryti naują žuvininkystės sektoriaus partnerystės susitarimo protokolą Sąjungai ir Senegalui būtų naudinga.
               
            
            
               •Konsultacijos su suinteresuotosiomis šalimis
            
            
               
                  Atliekant vertinimą konsultuotasi su valstybėmis narėmis, pramonės atstovais ir tarptautinėmis pilietinės visuomenės organizacijomis, taip pat su Senegalo žuvininkystės administracija. Konsultuotasi ir Tolimojo plaukiojimo laivyno patariamoje taryboje.
               
            
            
               •Tiriamųjų duomenų rinkimas ir naudojimas
            
            
               Vadovaudamasi reglamento, kuriuo nustatoma bendra žuvininkystės politika, 31 straipsnio 10 dalimi Komisija ex post ir ex ante vertinimams pasamdė nepriklausomą konsultantą. 
            
            
               3.POVEIKIS BIUDŽETUI
            
            
               Reglamento projektas neturi poveikio Sąjungos biudžetui.
            
            
               4.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               Ši procedūra pradėta kartu su procedūromis, susijusiomis su Tarybos sprendimu dėl Senegalo Respublikos ir Europos Sąjungos žvejybos partnerystės susitarimo protokolo pasirašymo Sąjungos vardu. Šis reglamentas turi būti pradėtas taikyti tada, kai pagal susitarimą galima pradėti vykdyti žvejybos veiklą, t. y. protokolo laikino taikymo pradžios datą. 
            
            
               2019/0227 (NLE)
            
            
               Pasiūlymas
            
            
               TARYBOS REGLAMENTAS
            
            
               dėl žvejybos galimybių paskirstymo pagal Senegalo Respublikos ir Europos Sąjungos žvejybos partnerystės susitarimo įgyvendinimo protokolą
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
         
         
            
               kadangi:
            
            
               (1)2015 m. kovo 2 d. Taryba priėmė Sprendimą (EB) Nr. 2015/384
                  3
                dėl Europos Sąjungos ir Senegalo Respublikos tausios žvejybos partnerystės susitarimo ir jo įgyvendinimo protokolo sudarymo Europos Sąjungos vardu
                  4
                (toliau – Susitarimas); Šis susitarimas įsigaliojo 2014 m. lapkričio 20 d. ir dabar galioja.
            
            
               (2)dabartinis Susitarimo įgyvendinimo protokolas baigia galioti 2019 m. lapkričio 19 d.;
            
            
               (3)pagal Tarybos sprendimą 2019/ ... /ES
                  5
                2019 m. liepos 19 d. buvo parafuotas naujas protokolas, kuriuo įgyvendinamas Susitarimas (toliau – Protokolas);
            
            
               (4)Protokole numatytos žvejybos galimybės valstybėms narėms turėtų būti paskirstytos visam Protokolo taikymo laikotarpiui;
            
            
               (5)Protokolas bus taikomas laikinai nuo jo pasirašymo dienos, siekiant užtikrinti, kad Sąjungos laivai galėtų greitai pradėti žvejybos veiklą; todėl reikėtų nustatyti, kad šis reglamentas bus taikomas nuo tos pačios dienos,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Pagal Senegalo Respublikos ir Europos Sąjungos žvejybos partnerystės susitarimo įgyvendinimo protokolą (toliau – Protokolas) nustatytos žvejybos galimybės valstybėms narėms paskirstomos taip:
            
            
               (a)tunų žvejybos seineriai šaldikliai:
            
            
               Ispanija
                     
                     [16]
                     laivų
            
            
                             Prancūzija
                     
                     [12]
                     laivų
            
            
               (b)kartinėmis ūdomis žvejojantys laivai: 
            
            
               Ispanija 
                     
                     [8]
                     laivai
            
            
               Prancūzija 
                     
                     [2]
                     laivai
            
            
               (c)ūdomis žvejojantys laivai:
            
            
               Ispanija
                     
                     [3]
                     laivai
            
            
               Portugalija
                     
                     [2]
                     laivai
            
            
               (d)traleriai: 
            
            
               Ispanija 
                     
                     [2]
                     laivai
            
         
         
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo protokolo taikymo dienos.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        Priimtais 2019 m. liepos 15 d. Žemės ūkio ir žuvininkystės tarybos posėdyje.
               
               
                  
                     (2)
                  
                        OL L 354, 2013 12 28, p. 22.
               
               
                  
                     (3)
                  
                        2015 m. kovo 2 d. Tarybos sprendimas (ES) 2015/384 dėl Europos Sąjungos ir Senegalo Respublikos tausios žvejybos partnerystės susitarimo ir jo įgyvendinimo protokolo sudarymo Europos Sąjungos vardu (OL L 65, 2015 3 10, p. 1).
               
               
                  
                     (4)
                  
                        Europos Sąjungos ir Senegalo Respublikos tausios žvejybos partnerystės susitarimas (OL L 304, 2014 10 23, p. 3).
               
               
                  
                     (5)
                  
                        Tarybos sprendimas (ES) 2019/..., … … (OL L ..., ..., p. …).